2012 10 16 – AfriForum Jeug bring aansoek om Dienste-seta te verplig om sertifikate uit te reik | AfriForum
Jy is hier: Tuis / 2012 10 16 – AfriForum Jeug bring aansoek om Dienste-seta te verplig om sertifikate uit te reik
Mediaverklarings2012 10 16 – AfriForum Jeug bring aansoek om Dienste-seta te verplig om sertifikate uit te reik16 Oktober 2012 AfriForum Jeug gaan voort met regstappe om die Dienste-seta te verplig om 180 studente, wat al vir meer as drie jaar vir hul ambagsertifikate wag, se sertifikate uit te reik. AfriForum Jeug is sedert Maart vanjaar besig om met die Dienste-seta se hoofkantoor te skakel oor dié studente te sertifikate. “Die Dienste-seta het keer op keer e-posse en telefoonoproepe geïgnoreer, waarna daar met die kantoor van die uitvoerende hoof van dié SETA geskakel is. Alhoewel Thandi Mkhize van die Dienste-seta aangedui het dat die sertifikate so gou moontlik uitgereik sal word, het Bibi Madiba namens dr. Sinclair Moon se kantoor aangedui dat die probleem niks met hulle te doen het nie,” het Ian Cameron, woordvoerder van AfriForum Jeug, gesê. “Talle jongmense kan nie werk sonder hulle ambagsertifikate kry nie en dit ná hulle betaal het om kursusse te loop om kwalifikasies te bekom. Dit beteken hulle kan geen bewyse lewer dat hulle opgelei is nie. Dit is ’n ernstige skending van hulle reg tot billike administrasie.”